recursal/SuperWikiNEXT-32B huggingface dataset:
1. ↑  "Palace of Fatima al-Khasbakiyya"۔ Exploring Historic Cairo۔ اخذ شدہ بتاریخ 06 دسمبر 2023

**الاشرف ابو النصر تومان بے** ( عربی: الأشرف أبو النصر طومان باي )، **تومان بے دوم** ( عربی: طومان باي کے نام سے مشہور ہے۔)، ( 1476 - 15 اپریل 1517) سنہ 1517ء میں سلطنت عثمانیہ کے ذریعے ملک کی فتح سے قبل مصر کا آخری مملوک سلطان تھا۔ وہ سنہ 1516ء میں مرج دابق کی جنگ میں عثمانی سلطان سلیم اول کے ہاتھوں اپنے پیشرو سلطان الاشرف قنصوہ الغاوری کی شکست کے بعد مصر میں مملوک حکمرانی کے آخری دور میں سلطانی تخت پر بیٹھا تھا۔ وہ 397 سال بعد سنہ 1914ء میں حسین کامل کے تحت سلطنت کے دوبارہ قیام سے قبل مصر کے سلطان کا خطاب حاصل کرنے والے آخری شخص تھے۔

ایک چرکس ترک، جو اپنے پیشروؤں کی طرح ابتدائی جوانی میں محل کا گھریلو غلام تھا، رفتہ رفتہ "سو کا امیر"، پھر وزیر اعظم بن گیا، یہ عہدہ اس نے سلطان الاشرف قنصوہ الغوری، جس نے اسے قاہرہ میں اپنا نائب چھوڑا تھا، کی رخصتی تک اپنے پاس رکھا۔  خلیفہ محمد المتوکل سوم جو سلطان الاشرف قنصوہ الغاوری کی شکست کے بعد سلیم اول کے ہاتھ لگ گیا تھا، تومان بے دوم کو جنگ میں شاہی نشان سے محروم ہونے کے بعد 40 سال کی عمر میں سلطان کا خطاب ملا۔ اقتدار میں اس کا عروج شام میں تنازعات، بے ترتیب فوجوں، باغی امیروں اور مملوکوں کے کرائے کے گروہوں سے دھندلا گیا۔  پریشان حال سیاق و سباق کے باوجود، وہ اپنے مختصر دور حکومت میں مقبول رہا۔ کچھ ہی وقت میں، مفرور سردار، امیر جنبردی الغزالی کے ساتھ دمشق سے پہنچے۔ لیکن فوج کو منظم کرنے سے پہلے ایک اور مہینہ گذر گیا۔ 



1. 1 2 3 4  *The Mameluke; Or, Slave Dynasty of Egypt, 1260-1517, A.D.* William Muir.
| Bismillahir Rahmanir Rahim مضامین بسلسلہ 
دروز |
| --- |
| ستارہ دروز |
| عقائد
* Al-Muwahhidūn/Mowahhid-دروز

* تناسخ
* Theophany

* دروز
* Divine Call

* Seven Durzi pillars

* تقیہ
* Walayah
 |
| اہم شخصیات
* یترو
* حاکم بامراللہ

* حمزہ بن علی بن احمد
* Muhammad Ad-Darazī

* المقتنیٰ بہاء الدین
* Al Tanukhi

 |
| متون
* Epistles of Wisdom (*رسائل الحکماء*)

 |
| مقدس مقامات
* Jabal Al Druze
* Nabi Shu'ayb

* Khalwat
 |
| مقدس ایام
* عیدالاضحی
* Ziyarat Al Nabi Shu'ayb

 |
| تاریخ
* Ma'an Dynasty

* Druze Power Struggle (1658–67)

* Battle of Ain Dara
* 1838 Druze Revolt

* 1860 Mount Lebanon civil war

* Hauran Druze Rebellion
* ریاست جبل الدروز

* Jaysh al-Muwahhideen
* Qalb Loze massacre
 |
| متعلقہ موضوعات
* Syrian Druze
* Lebanese Druze
* اسرائیل میں دروز
* Jordanian Druze

* List of Druze
* دروز
 |
| * Portal icon باب مذہب
 |
| * د
* ب
* ت
 |

مزید پڑھیں

**حمزہ بن علی بن احمد** اسماعیلی مذہب رکھتا تھا۔ دروز قوم کے مذہبی نظام کا بانی۔ متعدد کتب کا مصنف۔ جسے دروزی کتب مقدسہ میں خاص امتیاز حاصل ہے۔ مؤرخ النویری کے خیال کے مطابق وہ علاقہ زوزن ’’فارس‘‘ کا باشندہ تھا۔ اور ابتدا میں اس کا پیشہ لبادہ سازی تھا۔ 410 ھ مطابق 1019ء یا بقول حمزہ بن علی اس سے دو سال قبل اس نے اپنے عقائد کا اعلان کیا۔ وہ مصر میں غالبا 405 ھ میں وارد ہوا۔ اس نے قاہرہ کی ایک مسجد میں اپنے عقائد کا اعلان کیا۔ عوام میں فساد برپا ہو گیا اور ایک عرصہ تک اسے خلیفہ کی پناہ میں عزلت اور تنہائی کی زندگی بسر کرنا پڑی۔ یہ معلوم نہیں ہو سکا کہ 411 ھ مطابق 1020ء میں خلیفہ کے اچانک لاپتا ہونے کے بعد اس کا اپنا انجام کیا ہوا۔ تاہم دروزوں کے مذہبی نظام میں اسے حاکم الزمان، عقل عالم کا امتیازی درجہ حاصل ہے۔ اور وہ اسے ہادی اعظم کے نام سے موسوم کرتے ہیں۔

ایک ایرانی الاصل داعی حمزہ اللباد ( سمور فرش ) الزوزنی نے الدروزی کی تعلیمات کی مذمت کی۔ حمزہ دراصل اس تحریک کا دل و دماغ تھا۔ اس نے درزیت کے بنیادی عقائد تیار کیے۔ اس کے الہیات میں باطنیت کا رنگ غالب تھا۔ یعنی وہ تمام صحائف کے ظاہر الفاظ سے باطنی معنی نکالتا تھا۔ بنیادی باطنی تصور کے مطابق حقیقت خفیہ معافی انکشاف سے معلوم کی جا سکتی ہے۔ ظاہری الفاظ محض ایک پردہ ہیں، جو حقیقت کو ناشاساؤں کی آنکھوں چھپانے کے لیے تان دیا گیا۔ حمزہ حاکم کی وفات سے کچھ عرصہ بیشتر قاہرہ میں جوش و غیظ سے بھرے ہوئے لوگوں کے ہاتھوں مارا گیا۔

حوالہ جات
---------

1. ↑  ڈاکٹر زاہد علی۔ تاریخ فاطمین مصر، فلپ حتی۔ تاریخ شام
1903ء کو بوہرہ برادری میں پیدا ہوئے،
مزار قائد کے عمارت کو معروف معمار یحیی مرچنٹ نے ڈیزائن کیا تھا۔ 
ممبئی میں بوہرہ فرقے کے پیشوا سیدنا طاہر سیف الدین کا مزار روضہ طاہرہ ، جس کی اندرونی دیوار پر پورا قران مجید کندہ ہے ۔ یہ مزار قائد اعظم کے مزار کے آرکیٹکٹ یحییٰ مرچنٹ نے ڈیزائن کیا تھا ، قائد اعظم کے مزار اور روضہ طاہرہ کے بیرونی ڈیزائن کی مماثلت بھی قابل توجہ ہے ۔

قائد اعظم کے مقبرہ کا آرکیٹیکچر معروف آرکیٹیکٹ یحیٰ مرچنٹ نے ڈیزائن کیا تھا۔ یہاں یہ بتانا ضرور ی ہے کہ بابائے قوم کی آخری آرام گاہ کے لیے چار نقشے تیار کیے گئے تھے ۔ ایک نقشہ ترک آرکیٹیکٹ اے واصفی ایگلی، دوسرا آرکیٹیکٹ نواب زین یار جنگ اور تیسرا برطانوی آرکیٹیکٹ راگلن اسکوائر نے بنایا تھا۔ تاہم یہ تینوں نقشے رد کر دیے گئے تھے ۔ تین نقشے رد کیے جانے کے بعد دسمبر 1959ء میں قائد اعظم کی ہمشیرہ اور مادر ملت محترمہ فاطمہ جناح کی خواہش پر نقشے کی تیاری کا کام آرکیٹیکٹ یحییٰ مرچنٹ کے سپرد کیا گیا۔ یحییٰ مرچنٹ نے مزار کے ڈیزائن کا بنیادی کام 28 جنوری 1960ء کو مکمل کیا۔ وہ کہتے ہیں کہ انھوں نے قائد اعظم کے شان و مرتبے اور قیامِ پاکستان میں ان کے لازوال کردار کو مدِنظر رکھتے ہوئے مقبرہ ڈیزائن کیا۔ تعمیرات کا آغاز 8 فروری 1960ء کو ہوا۔ 31 جولائی 1960ء کو اس وقت کے صدر فیلڈ مارشل جنرل ایوب خان نے مزار کا سنگ بنیاد رکھا۔ 31 مئی 1966ء کو مزار کا بنیادی ڈھانچہ مکمل کر لیا گیا۔

16 ستمبر 1990ء کو یحییٰ مرچنٹ انتقال کر گئے۔ آپ ایک بہترین آرکیٹیکٹ تھے، جس کا اندازہ اس بات سے لگایا جاسکتا ہے کہ آپ نے مزار قائد ڈیزائن کیا تھا۔

حوالہ جات
---------
**گرینڈما**  (انگریزی: Grandma)
2015ء کی ایک امریکی طربیہ ڈراما فلم ہے جو پال ویٹز نے لکھی، ہدایت کی اور پروڈیوس کی۔ اس میں للی ٹاملن نے ایلے کا کردار ادا کیا ہے، جو ایک نسوانی ہم جنس پرست شاعرہ اور بیوہ ہے جس کی نوعمر پوتی (جولیا گارنر نے ادا کی ہے) اسقاط حمل کے لیے پیسے مانگنے کے لیے اس سے ملنے جاتی ہے۔ ایک دن کے وقفے کے دوران، وہ ایلے کے ماضی کے متعدد لوگوں سے ملاقات کرتے ہیں تاکہ وہ رقم اکٹھا کرنے کی کوشش میں مدد کریں۔

ویٹز نے 2013ء کی فلم ایڈمشن میں اس کے ساتھ کام کرنے کے بعد ٹاملن کو ذہن میں رکھتے ہوئے اسکرپٹ لکھا۔ جب وہ اسٹار کرنے پر راضی ہوگئیں، تو انھوں نے مل کر اسکرپٹ میں ترمیم کی۔ دیگر کاسٹ ارکان میں سے زیادہ تر اداکار تھے جن کے ساتھ ویٹز نے پہلے تعاون کیا تھا۔ اس فلم کی شوٹنگ لاس اینجلس میں 2014ء میں 600,000 امریکی ڈالر سے کم بجٹ کے ساتھ کی گئی تھی۔

کہانی
-----

ایلی ایک نسوانی ہم جنس پرست شاعرہ ہیں جو اپنے طویل المدتی جیون ساتھی کی حالیہ موت کا مقابلہ کر رہی ہیں۔ وہ اپنی 18 سالہ پوتی سیج سے ملنے سے پہلے ایک چھوٹی مداح اولیویا کے ساتھ چار ماہ کا رشتہ ختم کرتی ہے اور اسے بتاتی ہے کہ ان کے تعلقات کا کوئی مطلب نہیں ہے۔ سیج حاملہ ہے اور اسقاط حمل کے لیے 630 امریکی ڈالر کی درخواست کرتی ہے، جو اس دوپہر کے لیے مقرر ہے۔ جیسے ہی ایلی ٹوٹ گئی ہے اور سیج کا کریڈٹ کارڈ اس کی دبنگ ماں نے ضبط کر لیا ہے، دونوں لاس اینجلس کے اس پار سڑک کے سفر پر نکلتے ہیں تاکہ پیسے لے کر آئیں۔
ایلی بچے کے والد سے زبردستی 50 امریکی ڈالر وصول کرتی ہے اور پھر ٹیٹو آرٹسٹ، اپنی دوست ڈیتھی سے 400 امریکی ڈالر کا قرض لینے کی کوشش کرتی ہے۔ کیونکہ وہ بھی اس وقت غریب ہو چکی ہے، ڈیتھی ان کی مدد نہیں کر سکتی جو وہ رجسٹر سے لے کر 60 ڈالر سے زیادہ لیتی ہے، لیکن ایلے کو ایک نیا ٹیٹو دیتی ہے جو "O" کے حرف کی طرح لگتا ہے۔

مزید دیکھیے
-----------

* امریکی طربیہ ڈراما

حوالہ جات
---------

1. ↑  
  ویکی ڈیٹا پر  (P480) کی خاصیت میں تبدیلی کریں "فلم کا صفحہ FilmAffinity identifier پر"— اخذ شدہ بتاریخ 4 جنوری 2024ء
۔
جلال الدولہ ملک شاہ المعروف **ملک شاہ اول** (فارسی: معزالدنیا و الدین ملکشاه بن محمد الب ارسلان قسیم امیرالمومنین‎

) جو
1072ء سے 1092ء تک سلجوقی سلطنت کا حکمران رہا۔ وہ اپنے والد الپ ارسلان کی وفات کے بعد تخت نشین ہوا۔ یہ لائق اور بہادر باپ کا سچا جانشیں تھا اور اوصاف میں اسی کے مشابہ تھا۔ الپ ارسلان نے اپنی زندگی میں اس کو نامزد کر دیا تھا۔ عباسی خلیفہ قائم باللہ نے اس کی حکومت کی تصدیق کی اور اس کا سکہ اور خطبہ سارے سلجوقی مقبوضات میں جاری ہو گیا۔ اس کا عہد سیاسی عروج، علمی ترقی اور دینی عظمت کے لحاظ سے بہت اہم تھا۔ اس کے عہد میں نہ صرف پورے دمشق کو سلجوقی حکومت میں شامل کر لیا گیا بلکہ ترکستان کو فتح کرکے خاقان چین سے بھی خراج وصول کیا گیا اور اسلامی جھنڈا ساحل شام تک لہرایا۔ اس کے عہد میں ہر جگہ فارغ البالی اور امن و عافیت تھی۔ تجارت اور صنعت کو فروغ حاصل تھا۔ راستے محفوظ تھا اور اس کا عہد ہر اعتبار سے سنہری کہلانے کا مستحق تھا۔ علمی ترقی، دینی عظمت، معاشی خوشحالی اور تمدنی عروج کسی جگہ کمی نہ تھی۔ وہ بلا کا شجاع اور بہادر تھا اور جہاں رخ کیا وہاں کامیابی حاصل کی۔ دشمن کو زیر کیا اور سلجوقی حکومت کو وسعت دی۔

1092ء میں اس کے انتقال کے بعد سلجوقی سلطنت کا زوال شروع ہو گیا اور وہ مختلف حصوں میں تقسیم ہو گئی۔ اناطولیہ میں قلج ارسلان اول نے سلاجقہ روم کی بنیاد رکھی۔ شام میں اس کے بھائی تتش اول، عراق میں برکیارق، فارس میں محمود اول اور خراسان میں احمد سنجر بر سر اقتدار آ گئے۔

سلجوقیوں کے آپس کے اختلافات ہی 1096ء میں پہلی صلیبی جنگ میں عیسائیوں کی فتح کا باعث بنے اور انھوں نے بیت المقدس فتح کر لیا۔

متعلقہ مضامین
-------------

الپ ارسلان

سلجوقی سلطنت

مزید دیکھیے
-----------

* ایرانی کیلنڈر

حوالہ جات
---------

1. ↑  Muḥammad Rāvandī۔ Rāḥat al-ṣudūr va āyat al-surūr dar tārīkh-i āl-i saljūq۔ Tehran: Intishārāt-i Asāṭīr۔ صفحہ: 85۔ ISBN 9643313662
**محمد ریاض** (پیدائش: 4 جنوری 1975ء، گولڑہ شریف اسلام آباد) ایک پاکستانی پروفیسر، شاعر، مدیر، کالم نگار اور بچوں کے ادیب ہیں۔

تعلیم
-----

ابتدائی تعلیم گولڑہ شریف سے حاصل کی۔ ابلاغ عامہ میں پی ایچ ڈی کرنے کے بعد ان دنوں بین الاقوامی جامعہ رفاہ، اسلام آباد میں تدریسی خدمات سر انجام دے رہے ہیں۔

ادبی زندگی
----------

ریاض عادل اکادمی ادبیات پاکستان کے مجلے سہ ماہی ادبیات اطفال کے معاون مدیر کی ذمہ داریاں بھی نبھا رہے ہیں۔ بچوں کے لیے آپ کی لکھی گئی کتاب "دوسری دفعہ کا ذکر ہے" اور مرتب کی گئی دو کتب "منتخب کہانیاں" اور "ایک ملک ایک کہانی" نیشنل بک فاؤنڈیشن پاکستان سے شائع ہو چکی ہیں۔آپ دائرہ علم وادب پاکستان کے شعبہ اطفال کے صدر بھی ہیں۔

### شاعری

شروع میں بچوں کے معروف رسائل میں نظمیں لکھیں۔ ان کی غزل میں روایت کے رچاؤ اور جدت کے بہاؤ کا حسین امتزاج ملتا ہے۔ اپنی زمین سے جڑت، محبت اور اس کی خاطر آخری سانس تک ڈٹ جانے کا جذبہ ان کی شاعری کا اہم جزو ہے۔ وہ ماضی میں جینے کی رویت ترک کرکے مستقبل کو بہتر بنانے کے نظریے کے حامی ہیں۔ ان کے ہاں مصرعے کی بنت جس عمدگی سے ملتی ہے وہ انھیں اپنے ہم عصروں میں ممتاز کرتی ہے۔
مطالعے کے شوق کی بدولت، کتاب سے دوستی اور ادب سے متعارف ہوئے اور زمانہ طالب علمی ہی سے بچوں کے لیے شعری و نثری ادب تخلیق کرنا شروع کیا۔ پاکستان بھر سے چھپنے والے اہم ادبی مجلوں میں آپ کی تخلیقات شائع ہو کر اہل ذوق سے داد و تحسین وصول کرچکی ہیں۔

حوالہ جات
---------

1. ↑  پاکستان میں اُردو غزل تحقیقی وتجزیاتی مطالعہ(خاور اعجاز)، 2022، اکادمی ادبیات پاکستان، اسلام آباد، ص 385
**یزید بن ابان رقاشی ابو عمرو البصری** آپ بصرہ کے تابعی اور ضعیف درجہ کے حدیث کے راوی ہیں۔آپ نے 119ھ میں وفات پائی ۔

### روایت حدیث

ان کے والد ابان رقاشی ، حضرت انس بن مالک، حسن بصری، غنیم بن قیس مازنی، قیس بن عبایہ ابی نعمۃ حنفی اور ابو حکم بجلی سے روایت ہے۔ ان کی سند سے مروی ہے: ابراہیم عجلی، اسماعیل بن ذکوان، اسماعیل بن مسلم مکی، اشعث بن سوار، ثابت بن عجلان، حارث بن عبید بن طفیل بن تمام تمیمی، حریث بن سائب، حسن بصری، جو ان کے شیخوں میں سے ہیں، حسین بن واقد مروازی اور حماد بن سلامہ۔ حوشب بن عقیل، خزیم بن حسین ابو اسحاق حسنی، درست بن زیاد بزار، ربیع بن صبیح، رحیل بن معاویہ جعفی، سلیمان اعمش، جو ان کے ہم عصروں میں سے تھے، سلام بن ابی مطیع، سالم بن بشیر مری، صالح بن عمران بکری اور صالح بن کیسان ان سے عمر میں بڑے ہیں اور صفوان بن سلیم ان کے ہم عمروں میں سے ہیں اور ضرار بن عمرو ملطی اور ضمضم بن عمرو غفاری کنانی، ابو زناد عبد اللہ بن ذکوان جو ان کے ہم عصروں میں سے ہیں، عبد اللہ بن معقل بصری، عبدالخالق بن موسیٰ لقیطی ، عبدالرحمن بن عبد اللہ مسعودی، عبدالرحمن بن عبد اللہ مسعودی عبدالرحمن بن عمرو اوزاعی، ان کے بیٹے عبدالنور بن یزید رقاشی اور عبید صید، عبیس بن میمون، عتبہ بن ابی حکیم، عکرمہ بن عمار یمامی، عمرو بن سعد فدکی، فضالہ شحام ، اس کا بھتیجا فضل بن عیسیٰ بن ابان رقاشی، قتادہ جو ان کے ہم عمروں میں سے تھا، کنانہ بن جبلہ سلمی حروی اور محمد بن امنکدر جو ان کے ہم عصروں میں سے تھے۔معتمر بن سلیمان، موسیٰ بن عبیدہ ربذی، ہشام بن حسن، ہشام بن سلمان المجاشی، الہیثم بن جماز، واقد بن سلمہ، یحییٰ بن کثیر ابو نضر اور ابو رجاء جروی۔

### جراح اور تعدیل

محمد بن سعد البغدادی نے کہا: "کان ضعیفا قدریا"وہ تقدیر میں کمزور تھا۔" محمد بن اسماعیل البخاری نے کہا: "تکم فیہ شعبہ۔" اور شعبہ بن حجاج نے کہا: "ایک آدمی کے لیے زنا کرنا اس کے لیے ابان اور یزید رقاشی کی روایت سے بہتر ہے۔ابو طالب نے کہا: میں نے احمد بن حنبل کو کہتے سنا: یزید الرقاشی کی حدیث نہ لکھی جائے۔ میں نے اس سے کہا:آپ نے اس کی حدیث کیوں چھوڑی اس نے کہا:اس کی احادیث قابل اعتراض تھی۔ یحییٰ بن معین نے کہا: ضعیف، وہ ابان بن ابی عیاش سے بہتر ہے، ایک صالح آدمی ہے اور اس کی حدیث کچھ بھی نہیں ہے۔ابو حاتم الرازی کہتے ہیں: "اس نے انس رضی اللہ عنہ سے بہت سی روایتیں نقل کیں، جن میں ان کی رائے بھی تھی اور وہ عبادت گزار تھے اور ان کی احادیث ضعیف تھیں۔" الحاکم نیشاپوری ، دارقطنی، النسائی اور ابوبکر البرقانی اور ابن عدی نے کہا: "ان کے پاس انس رضی اللہ عنہ سے صحیح احادیث ہیں" اور امام بخاری نے اسے ادب المفرد میں روایت کیا ہے۔ امام ترمذی اور ابن ماجہ نے بھی ان سے روایت کیا ہے

### وفات

آپ نے 119ھ میں وفات پائی ۔

حوالہ جات
---------

1. ↑  تهذيب الكمال، المزي، جـ 32، صـ 64: 72، مؤسسة الرسالة، بيروت، الطبعة الأولى، 1980م آرکائیو شدہ 2018-10-24 بذریعہ وے بیک مشین [*مردہ ربط*]
2. ↑  محمد بن سعد البغدادي (2001)، الطبقات الكبير، تحقيق: علي محمد عمر، القاهرة: مكتبة الخانجي، ج. 9، ص. 244،
**حضرت علی بن رفاعہ ؓ** اہل کتاب صحابی رسول تھے۔

نام ونسب
--------

علی نام، حضرت رفاعہ رضی اللہ عنہ، صحابی کے صاحبزادے اور نسبا،ً یہودی تھے۔

اسلام اور شرف صحبت
------------------

غالباً اپنے والد حضرت رفاعہ رضی اللہ عنہ کے ساتھ اسلام لائے ہوں گے، اپنے والد کے بارے میں فرماتے ہیں کہ اہلِ کتاب میں سے جولوگ اسلام لائے تھے، اُن میں میرے والد بھی تھے؛ اسی روایت کی بناپر صاحب تجرید اور ابوموسیٰ وغیرہ کا خیال ہے کہ ان کوشرف صحبت حاصل نہیں ہے؛ لیکن حافظ ابن حجر نے اس کی تردید کی ہے اور لکھا ہے کہ ابوحاتم نے ایک روایت نقل کی ہے جس سے معلوم ہوتا ہے کہ وہ بھی صحابی ہیں، وہ روایت یہ ہے، عمروکہتے ہیں کہ مجھے طاؤس نے لکھا کہ مخابرہ (مزارعہ اور مخابرہ میں فرق ہے، مزارعہ میں بیج مالک کا ہوتا ہے اور مخابرہ میں عامل کا، دوسرا فرق صاحب مجمع بحار الانوار نے یہ بیان کیا ہے، مزارعہ اکثر اکترأ العامل ہے بعض مایخرج والخائیرہ اکنزا العامل الارض ببعض مایخرج جلدالفظ، خبر یہ لفظ خبار یاخبیر سے مشتق ہے) کے متعلق انصار سے دریافت کرو، میں نے علی بن رفاعہ سے دریافت کیا توانھوں نے فرمایا کہ: هُوَ كراء الْأَرْضَ بِالثُّلُثِ أَوْالرُّبُعِ۔

ترجمہ: مخابرہ نام ہے زمیا کوتہائی یاچوتھائی پیداوار پراُٹھانے کا۔

علم وفضل
--------

مذکورہ روایت سے معلوم ہوتا ہے کہ انھیں دینی مسائل اور احکام میں کافی درک تھا اور لوگ ان سے مسائل پوچھتے تھے۔

حوالہ جات
---------

1. ↑  (اسدالغابہ:2/15)
2. ↑  (الإصابة في تمييز الصحابة، ابن حجر:4/563، شاملہ، الناشر: دارالجيل،بيروت،)
**قنوطیت** (pessimism) ایک ایسے رجحان یا رویۓ کو کہا جاتا ہے جس میں وہ شخصیت، زندگی کے کسی بھی انفرادی یا اجتماعی پہلو کے بارے میں سوداویت پسند (malencholic) خیالات رکھتی ہو۔ یہاں اس بات کو مدنظر رکھنا اہم ہے کہ قنوطیت اور سوداویت ایک دوسرے کے متبادل ہو بھی سکتے ہیں اور نہیں بھی۔ اس کی وجہ یہ ہے کہ اپنے عام اور کسی حد تک طبی مفہوم کے لحاظ سے، قنوطیت اصل میں ایک قسم کے مایوس، یاس پسند، نا امید اور منفی سوچ کے حامل رویئے کو کہا جاتا ہے جو لازمی نہیں کہ کسی شدید طبی یا نفسیاتی مرض کی وجہ سے ہی ہو بلکہ بسا اوقات تو یہ لفظ یعنی قنوطیت یا اس کے متبادلات جیسے یاس پسندی، منفی رویہ اور مایوس وغیرہ بلا کسی طبی تشخیص کے بھی ادا کیے جاتے ہیں؛ اس کے برعکس سوداویہ ایک ایسی حالت ہے جس کو ماضی میں بھی ایک شدید نفسیاتی کیفیت میں شمار کیا جاتا تھا اور آج بھی اس کو کبیر اكتِئابی اضطرابات (major depressive disorders) میں شمار کیا جاتا ہے۔

قنوطیت کا لفظ، قنوط سے بنا ہے جس کے معنی یاس اور مایوسی کے ہوتے ہیں اور اسی سے قنوطی اور قنوطیت کے الفاظ اخذ کیے جاتے ہیں۔ قنوطیت کا تلفظ، ق اور ن پر پیش اور ی پر تشدید کے ساتھ قُنُو + طی + یَت ادا کیا جاتا ہے۔ قنوطیت (pessimism) کا مذکورہ بالا شخصی رجحان والے نفسیاتی مفہوم کے علاوہ ایک فلسفیانہ مفہوم بھی ہوتا ہے جس کے تحت قنوطیت سے مراد اس مسلک یا doctrine کی ہوتی ہے جس کے عقیدے کے مطابق یہ دنیا، منفیت اور برائی سے بھری ہوئی ہے اور یہ کہ تمام چیزیں، بدی یا برائی کی جانب مائل ہیں؛ اس فلسفیانہ مسلک کو، رجائیت (optimism) کا متضاد کہا جا سکتا ہے۔

حوالہ جات
---------

1. ↑  ایک آن لائن طبی لغت میں سوداویہ کا اندراج۔
2. ↑  ایک اردو لغت میں لفظ قنوطیت کا اندراج۔
3. ↑  ایک انگریزی لغت پر pessimism کا اندراج آرکائیو شدہ (Date missing) بذریعہ bartleby.com (Error: unknown archive URL)۔
**ڈاکٹر محسن مگھیانہ** پیدائش(1 جنوری 1956ء) ایک پاکستانی طبیب، مصنف، کالم نگار اور مزاح نگار ہیں۔ ان کی اصل وجہ شہرت ان کی سنجیدہ و مزاحیہ نثر ہے۔

پیدائش جھنگ، پاکستان میں ہوئی اور نیاز علی احمد خان مگھیانہ نام رکھا گیا۔ ہائی اسکول میں تعلیم کے دوران نیاز علی نے خود سے شاعری کا آغاز کیا تو محسن تخلص کیا۔ وہ شاعر تو نہ بن سکے لیکن اسکول میں اپنی تحاریر میں محسن ہی کو قلمی نام کے طور پر استعمال کیا۔ کالج میں داخلہ سے پہلے اپنا نام تبدیل کرکے نیاز علی محسن مگھیانہ رکھ لیا۔ تاہم ان کی تصانیف میں ان کا نام ڈاکٹر محسن مگھیانہ ہی لکھا جاتا ہے۔

ذاتی زندگی
----------

محسن مگھیانہ درمیانے طبقے کے ایک کسان گھر میں 1956ء میں سال کے پہلے روز پیدا ہوئے۔ وہ مہر شیر محمد کا وہ پہلا بچہ تھا جو سن بلوغت کو پہنچ سکا۔ اپنی خود نوشت کے پہلے صفحہ پر تحریر کرتے ہیں کہ ان سے بڑی ایک بہن تھی جو اپنی پیدائش کے چند دن بعد انتقال کر گئی۔
محسن مگھیانہ نے فیصل آباد میڈیکل کالج سے 1981ء میں طب کی سند حاصل کی۔ تب سے اب تک پنجاب بھر میں مختلف طبی اداروں اور ہسپتالوں میں بحیثیت طبیب کام کر چکے ہیں۔ ریاستہائے متحدہ امریکا میں فارن میڈیکل گریجویٹ ایگزیمینیشن ان میڈیکل سائنسز (Foreign Medical Graduate Examination in Medical Sciences) نامی امتحان پاس کرنے کی بھی ناکام کوشش کر چکے ہیں۔ انھوں نے متعدد ناکام کوششوں کے بعد 1988ء میں سرجری میں ماسٹرز کی سند حاصل کی۔
آج کل وقت جھنگ میں مگھیانہ میڈیکیئر کے نام سے ایک طبی ادارہ چلا رہے ہیں۔ اس کے ساتھ ساتھ ڈی۔ ایچ کیو ہسپتال جھنگ میں بھی بحیثیت سرجن کام کر رہے ہیں۔

نثری کام
--------

"انوکھا لاڈلا" کا سرورق
ان کی اردو ادب کے دھارے میں داخل ہونے کی پہلی کوشش 1994ء میں "انوکھا لاڈلا" کے نام سے ایک مزاحیہ خود نوشت کی صورت میں آئی۔ چونکہ اس وقت وہ اردو کے ادبی حلقوں میں قریباً گمنام تھے اس لیے انھوں نے اپنی کتاب کے مختلف اقتباسات کچھ مشہور اور کچھ قدرے مشہور شخصیات کو ارسال کیں اور ان سے اپنے تجزیات لکھنے کی درخواست کی۔ ان شخصیات میں بیشتر اردو اور پنجابی کے مصنفین تھے جبکہ ایک معروف مگر غیر ادبی شخصیت پاکستان کے سابق صدر غلام اسحاق خان تھے۔ محسن مگھیانہ نے اپنی کتاب میں اعتراف کیا ہے کہ کچھ شخصیات نے اپنے تجزیات تحریر کرنے سے انکار کر دیا تھا لیکن یہ نہیں بتایا کہ ان کی تعداد کتنی تھی۔ انھوں نے تمام تجزیات کو، جو کتاب کے 418 میں سے 61 صفحات (قریباً 14٪) پر مشتمل ہیں، اپنی کتاب میں شامل کیا ہے، جو ایک نووارد مصنف کے لیے بھی کافی عجیب ہے۔ اب تک انوکھا لاڈلا کے تین ایڈیشن، 1994ء، 1997ء اور 2003ء میں، شائع ہو چکے ہیں۔

محسن مگھیانہ پاکستان کے ان چند مصنفین میں سے ہیں جنھوں نے پہلے سے غیر معروف ہونے کے باوجود خودنوشت تحریر کر کے شہرت حاصل کی۔ اس کی دیگر امثال میں قدرت اللہ شہاب اور کرنل محمد خان شامل ہیں، تاہم مگھیانہ کو وہ کامیابی حاصل نہ ہو سکی جو اول الذکر دو مصنفین کو حاصل ہوئی۔

ان کے دیگر ادبی کام کی تفصیل درج ذیل ہے:

| عنوان | صنف | زبان | شرکت | ایڈیشن |
| --- | --- | --- | --- | --- |
| بھمبھیری | داستان | روسی کہانیوں کا لاہندی پنجابی ترجمہ | معاون مترجم | ایک |
| چھیڑ کانی | مزاح | اردو | مصنف | ایک |
| دیسی ان ولایت | مزاحیہ سفرنامہ | اردو | مصنف | دو (1997ء اور 2002ء) |
| مسئلہ ہی کوئی نہیں | مزاحیہ کالموں کا مجموعہ | اردو | مصنف | ایک |
| اٹھکیلیاں | مزاح | اردو | مصنف | ایک |
| انیندرے | داستان | لاہندی پنجابی کہانیاں | مصنف | ایک |
| چنتا | یاداشتیں | پنجابی | مصنف | ایک |

مزید دیکھیے
-----------

* مگھیانہ

حوالہ جات
---------

1. ↑  مگھیانہ، ڈاکٹر محسن [2003]۔ *انوکھا لاڈلا*۔
فرح سعدیہ کو 1998ء میں ڈراما سیریل بندھن سے شہرت ملی تھی اور اسی ڈرامے کے ذریعے ان کی دوستی ساتھی اداکار اقبال حسین سے ہوئی جس کے کچھ عرصہ بعد دونوں نے شادی کر لی جس میں سے ان کے دو بیٹے پیدا ہوئے جن کے نام عبد اللہ اور عبدالرحمٰن ہیں۔ البتہ چند سال بعد ہی ان کے درمیان طلاق ہو گئی۔ اور اقبال حسین نے خود سے 20 سال بڑی اداکارہ بشریٰ انصاری سے شادی کر لی، فرح سعدیہ نے دوسری شادی 2012 میں نہایت خاموشی سے پاکستان کی معروف کاروباری شخصیت چوہدری توقیر احمد سے کی ہے جن کا بزنس پاکستان اور امریکا میں پھیلا ہوا ہے۔اسلام آباد میں "دیس پردیس" کے نام سے ان کا مشہور ریسٹورنٹ بھی ہے۔ چوہدری توقیر احمد کا تعلق ٹوبہ ٹیک سنگھ کے نواحی گاؤں سے ہے اور وہ بنیادی طور پر شیف ہیں جو کئی چینلزپر پروگرام بھی کرتے رہے۔ وہ طویل عرصہ امریکا میں مقیم رہے اور وہیں انھوں نے پہلی شادی بھی کی۔ فرح سے شادی کے موقع پر سابق ڈی جی نیب عابد جاوید اور پی ٹی وی اسلام آباد کے ڈائریکٹر پروگرام امجد بخاری کے علاوہ چند قریبی رشتہ داروں بھی موجود تھے اور یہ نکاح بھی فرح کے گھر پر ہوا تھا۔فرح نے شرط عائد کی تھی اس شادی کے بارے کسی کو نہ بتایا جائے یہی وجہ ہے کہ آٹھ سال تک اس بارے میں میڈیا کو بھی خبر نہ ہوئی۔ذرائع نے بتایا ہے کہ فرح سعدیہ اور توقیر احمد کے درمیان کچھ عرصہ پہلے اختلافات کا آغاز ہوا جس کی بنیادی وجہ بعض نجی معاملات تھے
**سفید چیل** یا **چوہا مار**
(انگریزی: Black-shouldered kite; Elanus axillaris)
سندھ کا مقامی پرندہ ہے۔
سندھ کے گاؤں، دیہات سے تعلق رکھنے والوں میں سے اکثر نے اس شکاری پرندے کو دیکھا ہو گا البتہ شہروں میں رہنے والوں کے لیے یہ پرندہ اجنبی ہو سکتا ہے، کیونکہ یہ پرسکون کھلے میدانی علاقوں میں زندگی گذارنے والا خاموش طبع شکاری پرندہ ہے۔
زرعی زمینوں سے لے کر غیر آباد جنگلی میدانی علاقوں میں کسی درخت کی چوٹی، بجلی کے پولز یا تاروں پر خاموشی سے بیٹھ کر آس پاس کے ماحول کا گہری اور تیز نگاہوں سے جائزہ لیتا رہتا ہے۔

پھر جیسے ہی کہیں کسی چوہے کی حرکت نظر آتے ہی ایک خاموش اڑان بھر کر چوہے کے بل کے اوپر منڈلانے لگتا ہے اور ایک ہی جگہ رک کر اڑنے میں ماہر ہونے کی وجہ سے جیسے ہی چوہا اپنے بل سے ذرا باہر آتا ہے یہ تیزی سے اپنے مضبوط پنجوں کے بل اس پر جھپٹتا ہے اور چوہے کو پنجوں میں جکڑ کر لے اڑتا ہے اور کسی درخت پر یا بلند جگہ بیٹھ کر اسے کھاتا ہے۔

چوہا مار اپنا علاقہ نہیں چھوڑتے یہ بنا کسی بڑی وجہ کے اپنے علاقے سے ہجرت نہیں کرتے۔ ان کے اپنا علاقہ چھوڑنے کی سب سے بڑی وجہ شکار کی کمی ہوتی ہے۔

اس کی سب سے مرغوب غذا چوہے ہی ہیں مگر اس کے علاوہ یہ چھپکلیوں، سانڈہ، گوھ اور نیولے کے بچوں شکار کرتا ہے اور اڑنے والے بڑے کیڑے اور سنڈیاں بھی کھاتا۔
پورے سال میں اس کا کوئی خاص بریڈنگ سیزن نہیں ہے مگر زیادہ تر اپریل سے اگست تک افزائش نسل کی سرگرمی نوٹ کی گئی ہے۔

یہ گھنے درختوں پر مختصر سا گھونسلا بناتے ہیں اور انڈے سینے کے دوران میں خوراک لانے کی ذمہ داری نر انجام دیتا ہے۔ انڈوں میں سے بچے نکلنے کے بعد دونوں مل کر غذا کا بندوبست کرتے ہیں مگر چوزوں کو خوراک مادہ ہی کھلاتی ہے نر جو کچھ لے کر آتا ہے وہ مادہ کو دیتا ہے اور مادہ بچوں کو کھلاتی ہے۔ جب بچے اڑنے کے قابل ہو جاتے ہیں تو مادہ انھیں چھوڑ کر کسی دوسری جگہ چلی جاتی ہے۔ اس کے بعد تقریباً تین مہینوں تک بچے اپنے باپ کے ساتھ رہتے ہیں جو ان کی خوراک کا بندوبست کرنے کے ساتھ ساتھ انھیں شکار کرنا سکھاتا ہے۔

چوہا مار عام طور پر اکیلے رہتے ہیں مگر گھونسلے ساتھ ساتھ بناتے ہیں اور کئی جگہوں پر ان کے ایک ہی درخت پر آٹھ سے دس تک گھونسلے بھی دیکھے گئے ہیں۔

حوالہ جات
---------
**پیٹرک جارج ٹروٹن**  (پیدائش: 25 مارچ 1920ء) | (انتقال: 28 مارچ 1987ء) ایک انگریزی اداکار تھا۔ وہ کلاسیکی طور پر اسٹیج کے لیے تربیت یافتہ تھے لیکن ٹیلی ویژن اور فلم میں اپنے کرداروں کے لیے سب سے زیادہ مشہور ہوئے۔ اس کے کام میں کئی فنتاسی، سائنس فکشن اور ہارر فلموں میں نمائش اور طویل عرصے سے چلنے والی برطانوی سائنس فکشن ٹیلی ویژن سیریز *ڈاکٹر* ہُو میں 1966ء سے 1969ء تک ڈاکٹر کا دوسرا اوتار ادا کرنا شامل ہے۔ انھوں نے 1972ء-1973ء، 1983ء اور 1985ء میں اس کردار کو دہرایا۔ ٹروٹن 25 مارچ 1920ء کو مل ہل ، مڈل سیکس ، انگلینڈ میں پیدا ہوئے، ایلک جارج ٹروٹن (1887ء–1953ء)، ایک وکیل اور ڈوروتھی ایولین آفورڈ (1886–1979ء)، جنھوں نے ایڈمونٹن میں 1914ء میں شادی کی۔ پیٹرک کا ایک بڑا بھائی تھا، ایلک رابرٹ (1915ء–1994ء) اور ایک چھوٹی بہن، میری ایڈتھ (1923ء–2005ء)۔ ٹروٹن نے مل ہل سکول میں تعلیم حاصل کی  اور اپنی زندگی کا بیشتر حصہ مل ہل میں ہی رہا۔ مل ہل سکول میں رہتے ہوئے، اس نے مارچ 1937 ءمیں جے بی پریسلی کی *مکھیوں پر بوٹ ڈیک* کی پروڈکشن میں کام کیا۔

### انتقال

ان کا انتقال 28 مارچ 1987ء کو کولمبس، جارجیا، امریکا میں 67 سال کی عمر میں ہوا۔

حوالہ جات
---------

1. ↑  Patrick Troughton — صفحہ: 26 — شمارہ: 5530 — شائع شدہ از: 9 اپریل 1987
2. ↑  See, for example, Terry Phillips's 1986 interview with Troughton.
3. ↑  "Drama | Co-educational Senior School in London | Mill Hill School"۔ Mill Hill Schools
**ابو الحسن علی غزنوی** سلطنت غزنویہ کے دسویں سلطان تھے۔ یہ سلطان مسعود غزنوی کے بیٹے تھے۔ ان کی مدت حکومت دو سال ہے۔ ان کا اقتدار ان کے چچا عبد الرشید نے ختم کیا تھا جس کے بعد وہ خود سلطان بن گیا تھا،

تخت نشینی
---------

باستگین حاجب جو سلطان محمود غزنوی کے امرا میں سے تھا وہ چار سالہ سلطان ابو جعفر مسعود غزنوی کی جانشینی کو نا پسند کیا اور علی بن ربیع سے اختلاف کیا۔ اس اختلاف کی وجہ سے باستگین حاجب اور علی بن ربیع کے درمیان جنگ ٹھن گئی۔ غزنی کے قریب سبھی لوگ مسلح ہو کر باستگین حاجب کے دروازے پر جمع ہو گئے۔ اس زمانے میں سلطان مسعود غزنوی کا بیٹا ابو الحسن علی غزنوی ہی غزنی میں موجود تھا۔ علی بن ربیع نے یہ سوچ کر کے ابو الحسن علی ہی اپنے بھتیجے سلطان ابو جعفر مسعود کا دشمن بن کر اس کی بنائی ہوئی حکومت کو تہ و بالا کر سکتا ہے۔ اس لیے اس نے ابو الحسن علی غزنوی کو تباہ و برباد کرنے کا پروگرام بنایا۔ جب ابو الحسن علی کو علی بن ربیع کے ارادوں کی خبر ہوئی تو اس نے جان بچانے کے لیے باستگین حاجب کے ہاں پناہ لے لی۔
جب ابو الحسن علی غزنوی باستگین حاجب کے پاس چلا گیا تو باستگین نے تمام امرا سلطنت سے مشورہ کر چار سالہ سلطان کو معزول کر دیا اور اس کی جگہ اس کے چچا ابو الحسن علی غزنوی کو سلطان بنا دیا۔  بعض مورخین کے نزدیک مسعود دوم کو معزول نہیں کیا گیا بلکہ ان کی والدہ سے امرائے سلطنت سے مشورہ کر کے اسے تخت سے دستبردار کر کے اس کے چچا ابو الحسن علی غزنوی کو سلطان بنا دیا گیا کیونکہ مودود کی بیوہ نے اپنے دیور ابو الحسن علی سے نکاح کر لیا تھا۔  ابو الحسن علی غزنوی نے یکم شعبان بروز جمعہ غزنی کی عنان حکومت سنبھال لی تھی اور اسی دن سلطان مودود غزنوی کی بیوہ سے نکاح کر لیا تھا۔

رعایا پر نوازشات
----------------

ابو الحسن علی غزنوی بر سر اقتدار آنے کے بعد اپنے دو بھائیوں مروان غزنوی اور ایزد غزنوی کو جو نائی قلعہ میں قید تھے وہاں سے بڑی عزت و احترام سے رہا کیا اور اپنے پاس عزنی میں رکھ لیا۔ عبد الرشید بن سلطان محمود غزنوی کے خروج کی وجہ سے سلطان ابو الحسن علی غزنوی نے خزانے کے دروازے رعایا کے لیے کھول دیے تھے۔ سپاہیوں پر لطف و کرم کی بارش کر دی۔

معزولی
------

ابو الحسن کو غزنی میں اپنے چچا عبد الرشید بن سلطان محمود غزنوی کے خروج کی خبریں برابر آ رہی تھی۔ سلطان کو اپنی جان اور اپنی حکومت کا خطرہ تھا۔ آخر کار عبد الرشید غزنی میں آیا تو اس نے سلطان ابو الحسن علی کو شکست دے کر خود سلطان بن گیا۔ کچھ عرصہ تک عیش و عشرت کرنے والا سلطان ابوالحسن علی غزنوی نے دو سال تک حکومت کرنے کے بعد فقیری اختیار کر لی تھی۔

حوالہ جات
---------

1. ↑  تاریخ فرشتہ تالیف محمد قاسم فرشتہ اردو متراجم عبد الحئی خواجہ جلد اول صفحہ 114
2. ↑  ہندوستان کے مسلمان فاتح و تاجدار مولف سید محمد عمر شاہ صفحہ 51 اور 52
3. ↑  تاریخ فرشتہ تالیف محمد قاسم فرشتہ اردو متراجم عبد الحئی خواجہ جلد اول صفحہ 114
شاعر۔ادیب افسانہ نگار ناول نگار۔پشتو زبان

1964ء کو کلی حسن زئی ضلع قلعہ سیف اللہ میں حاجی محمد جان کے ہاں پیداہوئے۔آپ نے میٹرک گورنمنٹ ہائی اسکول قلعہ سیف اللہ سے کیا اور عملی زندگی کا آغاز واپڈا میں ملازمت سے کیا، 16 سال تک واپڈا میں خدمات سر انجام دیں 2001ء میں لائن بند کرا کر کام کر رہے تھے کہ انسانی غلطی کے تحت کسی نے وہ میں لائن کھول دی جس سے آپ کو ان کرتے ہوئے کرنے لگا اور آپ شدید زخمی ہو گئے آپ کو فوری طور پر ہسپتال پہنچایا گیا جہاں جان تو بچ گئی لیکن آپ کے دونوں بازو کندھوں سے نکال دیے گئے کیونکہ وہ مکمل جل گئے تھے اس طرح آپ معذور ہو گئے لیکن آپ نے ہمت نہ ہاری اور اپنے پیروں سے کام لینے کا فیصلہ کیا آج آپ اپنے پیروں سے کمپیوٹر پر کمپوزنگ کا کام کرتے ہیں کمپیوئٹر خود کھول لیتے ہیں بنا کے واپس بند کر لیتے ہیں آپ پشتو زبان کے شاعر، افسانہ نگار، ناول نگار ہونے کے ساتھ ساتھ کمرشل کمپوزنگ کا کام کرتے ہیں آپ کی ڈیڑھ درجن کے قریب کتابیں شائع ہو چکی ہیں جو سب کی سب آپ نے خود کمپوز کی ہیں واپڈا سے آپ کو جبری ریٹائر کر دیا گیا تھا کیونکہ آپ فعال نہیں رہے تھے لیکن قدرت نے آپ کے لیے دوسرا میدان چن لیا یہ باہمت انسان ہمارے معاشرے کے لیے ایک روشن مثال ہے۔

حوالہ جات
---------

حوالہ جات

1. ↑  حوالہ از ا(دبی چہرے /ڈاکٹر عبد الرشید آزاد ص86 )
احتشام حسین
**احتشام حسین** ہندوستان سے تعلق رکھنے والے ادیب، مارکسی نقاد اور افسانہ نگار ہیں۔

حالات زندگی
-----------

احتشام حسین 21 اپریل 1912ء کو ہندوستان میں اتر پردیش کے ضلع اعظم گڑھ کے ایک قصبے ماہل میں پیدا ہوئے۔ 1936ء میں الہ آباد سے ایم اے کر کے لکھنؤ یونیورسٹی میں اردو کے لیکچرر مقرر ہوئے۔ پھر الہ آباد یونیورسٹی میں اردو کے پروفیسر رہے۔ نظریاتی حوالے سے ترقی پسند تحریک سے وابستہ رہے۔ اس لیے ان کی تنقید پر مارکسی اثرات کو بآسانی محسوس کیا جاسکتا ہے۔ 1954ء میں امریکا کی ایک انجمن نے وہاں کے ذہنی رجحانات کا مطالعہ کرنے کے لیے مدعو کیا ایک سال بعد امریکا اور لندن سے واپس آکر اپنے مشاہدات ساحل و سمندر کے نام سے کتابی صورت میں شائع کیے۔ تنقیدی مضامین کے آٹھ مجموعے چھپ چکے ہیں۔ جن میں تنقیدی جائزے، روایت و بغاوت، تنقید و علمی تنقید اور اعتبارنظر خصوصیت سے قابل ذکر ہیں۔ ویرانے افسانوں کا مجموعہ ہے۔

پروفیسر سید احتشام حسین۔ایک کلاسیکل ترقی پسند نقاد
--------------------------------------------------

"پروفیسر سید احتشام حسین۔ ایک کلاسیکل ترقی پسند نقاد" کے عنوان سے محمد عثمان بٹ کا مضمون 2021ء میں سامنے آیا۔ یہ مضمون احتشام حسین کی مختصر سوانح کے ساتھ ساتھ اُن کی اُردو زبان و ادب کے حوالے سے خدمات کا اجمالی جائزہ بھی پیش کرتا ہے۔اُن کی تحریروں میں لسانی مباحث کے علاوہ ادب کو تہذیب و ثقافت اور سماجی تناظر میں پیش کرنے کا رجحان عام ہے۔ اُن کی تصانیف کی نمایاں خصوصیت اُن کے ہاں ترقی پسندیت، مارکسیت اور سائنسی تنقید کا امتزاج ہے۔

اِس حوالے سے محمد عثمان بٹ لکھتے ہیں:

> "احتشام حسین کو ترقی پسند نقادوں میں امتیاز حاصل ہے چوں کہ وہ اُردو کی کلاسیکی ادبی روایت کے احترام کے ساتھ اپنی ترقی پسند، مارکسی اور سائنسی تنقید کو آگے بڑھاتے ہیں۔ اِسی لیے میں انھیں کلاسیکل ترقی پسند نقاد کہتا ہوں۔"
> 
>

وفات
----

احتشام حسین کی وفات یکم دسمبر، 1972ء کو الہ آباد، بھارت میں ہوئی ۔

تصانیف
------

* اردو ادب کی تنقیدی تاریخ
* اردو لسانیات کا خاکہ
* تنقیدی جائزے
* تنقیدی نظریات
* تنقید اور عملی تنقید
* راویت اور بغاوت
* روشنی کے دریچے
* ہندوستانی لسانیات کا خاکہ
* ادب اورسماج

بیرونی روابط
------------

* پروفیسر احتشا م حسین کی یاد میں[*مردہ ربط*]
* ترقی پسند تحریک سے وابستہ ممتاز نقاد

حوالہ جات
---------

1. ↑  Prof Ehtesham Hussain | Muslimsaleem's Blog
2. ↑  محمد عثمان بٹ (5 مئی 2021ء)۔ "پروفیسر سید احتشام حسین۔ایک کلاسیکل ترقی پسند نقاد"۔ اُردو پوائنٹ۔ پاکستان۔ اخذ شدہ بتاریخ 29 اگست 2023ء  تحقق من التاريخ في: `|access-date=, |date=` (معاونت)
3. ↑  پیمانۂ غزل(جلد دوم)،محمد شمس الحق،صفحہ:35
**ایلن جیفری فیئر فیکس** (پیدائش:16 جون 1906ء سمر ہل، نیو ساؤتھ ویلز)|وفات: 17 مئی 1955ء کنسنگٹن، انگلینڈ) ایک آسٹریلوی کرکٹ کھلاڑی تھا جس نے 1929ء سے 1931ء تک دس ٹیسٹ کھیلے۔ وہ ایک آل راؤنڈر تھا اور اس نے اپنے کھیل کے باعث بین الاقوامی اعزازات میں تیزی سے اضافہ کیا، اس کا ٹیسٹ ڈیبیو اسی سیزن میں ہوا جیسا کہ اس کا اول درجہ کرکٹ کی شروعات تھی۔ ان کا ٹیسٹ کیریئر اس وقت کم ہو گیا جب وہ 1932ء میں لنکاشائر لیگ میں بطور پروفیشنل کھیلنے کے لیے انگلینڈ ہجرت کر گئے۔ فیئر فیکس افسردگی میں ملازمت تلاش کرنے میں ناکام رہا تھا۔ نومبر 1931ء میں یہ اعلان کیا گیا کہ اس نے لنکاشائر لیگ میں ایکرنگٹن کے لیے ایک پروفیشنل کے طور پر کھیلنے کے لیے بیس پاونڈ فی ہفتہ پر ایک معاہدے پر دستخط کیے ہیں۔ انھیں مارچ میں رخصت ہونا تھا لیکن انھوں نے خود کو بین الاقوامی کرکٹ سے باہر کر دیا۔ اس نے اس موسم گرما میں آسٹریلیا میں نیو ساوتھ ویلز کے لیے صرف دو اول درجہ میچ کھیلے، ایک کوئنز لینڈ کے خلاف (1-21 اور 2-24, جبکہ بیٹنگ میں 5 رنز) اور دورہ کرنے والے جنوبی افریقہ کے خلافہ (0-62 اور 0-5, 3رنز کے ساتھ) بعد ازاں رون آکسنہم نے ان کی جگہ لی۔ اس وقت یہ ایک نسبتاً غیر متنازع فیصلہ تھا جو ڈان بریڈمین نے 1932-33ء میں اس وقت اٹھایا جب انھیں لیگ کرکٹ کھیلنے کی پیشکش پر غور کرنے پر کافی تنقید کا نشانہ بنایا گیا۔ فیئر فیکس نے لنکاشائر لیگ میں دو سیزن کھیلے۔ 1932ء میں انھوں نے 32.08 کی اوسط سے 738 رنز بنائے اور 20.11 کی اوسط سے 43 وکٹیں لیں۔ 1933ء میں انھوں نے 52.88 کی اوسط سے 952 رنز بنائے اور 16.45 کی اوسط سے 51 وکٹیں لیں۔ 1934ء میں فیئر فیکس نے لندن میں ایک انڈور کرکٹ اسکول قائم کیا۔ جو 1937ء تک قائم رہا۔ 1934ء میں اس نے اپنا آخری اول درجہ میچ جنٹلمینز کے لیے پلیئرز کے خلاف کھیلا، جس میں 15 اسکور ہی بنا سکا۔ 1937ء میں انھوں نے ایٹن کالج میں کوچ کے طور پر فرائض سنبھالے۔ انھوں نے سر جولیس کین کی نجی ٹیم کے لیے کام کیا وہ ڈان بریڈمین کی کپتانی کے ناقد کے طور پر بھی جانے جاتے تھے۔ 1939ء میں انھوں نے نوٹس کاؤنٹی کی کوچنگ کی۔ دوسری جنگ عظیم میں وہ رائل ائیر فورس میں پائلٹ آفیسر تھے۔ اس نے ایک مریض کو سنیٹوریم میں زخمی کر دیا، جہاں اس کی ملاقات جون 1946ء میں بادشاہ سے ہوئی۔ جنگ کے بعد اس نے لندن کے سنڈے اخبار کے لیے کام کیا اور سارا سال سکولوں میں کوچنگ کرتے رہے، کلینک چلاتے رہے۔ وہ انگریزی اخبارات کے لیے ایشیز سیریز کی کوریج کے لیے 1950-51ء میں آسٹریلیا واپس آیا۔ انھوں نے 1953ء ایشیز کے دوران کھیلوں میں شرکت کی اور ساتھ ساتھ کرکٹ کے معاملات پر بھی لکھنا جاری رکھا۔

### انتقال

17 مئی 1955ء کو جنگ کے دوران لگنے والی چوٹ سے فیئریکس کو صحت کے مسائل کا سامنا کرنا پڑا۔ وہ کرسمس 1954ء سے پہلے بیمار ہو گئے اور 48 سال اور 335 دن کی عمر میں انتقال کر گئے۔

مزید دیکھیے
-----------

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست

حوالہ جات
---------
Football clubسانچہ:SHORTDESC:Football club
شاختر ڈونیٹسک ایف سی یوکرینی: Футбольний клуб «Шахтар» Донецьк‎ [fʊdˈbɔlʲnɪj ˈklub ʃɐxˈtɑr doˈnɛtsʲk] ، مختصر عرفی نام "کان کن") ڈونیٹسک شہر کا ایک یوکرائنی پیشہ ور فٹ بال کلب ہے۔ 2014 میں، ڈونباس میں جنگ کی وجہ سے، کلب کو Lviv منتقل ہونے پر مجبور کیا گیا تھا اور اس نے Lviv (2014–2016) اور Kharkiv (2017–2020) میں میچ کھیلے تھے جب کہ اس کا دفتر ہیڈ کوارٹر اور تربیتی سہولیات کیف میں تھیں۔  مئی 2020 میں، شاختر ڈونیٹسک ایف سی نے کیف میں NSC Olimpiyskyi میں ہوم میچز کھیلنا شروع کر دیے۔  شختر کئی یورپی مقابلوں میں نمودار ہو چکے ہیں اور اکثر یو ای ایف اے چیمپئنز لیگ میں شریک ہوتے ہیں۔ یہ کلب 2009 میں یوئیفا کپ جیتنے والا آزاد یوکرائن کا پہلا کلب بن گیا، مقابلہ کو یوروپا لیگ کے طور پر تبدیل کرنے سے پہلے آخری سال۔ شاختر ڈونیٹسک ایف سی دو یوکرائنی کلبوں میں سے ایک ہے، دوسرا Dynamo Kyiv ہے، جس نے یوئیفا کا ایک بڑا مقابلہ جیتا ہے۔ اس کلب نے پہلے ڈونیٹسک میں اپنے ہوم میچز نو تعمیر شدہ ڈونباس ایرینا میں کھیلے تھے، تاہم 2014 میں روس-یوکرائنی جنگ کی وجہ سے، ٹیم کو 1,000 کلومیٹر (3,300,000 فٹ) منتقل کرنے پر مجبور کیا گیا تھا۔ عبوری طور پر ایرینا Lviv میں مغرب میں۔ 2016-17 کے موسم سرما کے وقفے کے بعد کلب پھر کھرکیو میں میٹالسٹ اسٹیڈیم چلا گیا ( 250 کلومیٹر (820,000 فٹ) ڈونیٹسک کے شمال مغرب میں) 2017 کے اوائل میں  مئی-جولائی 2020 میں شاختر ڈونیٹسک ایف سی نے کیف میں NSC Olimpiyskyi میں گھریلو میچ کھیلے۔  شاختر ڈونیٹسک ایف سی یوکرین کے مقبول ترین فٹ بال کلبوں میں سے ایک ہے،  اور خاص طور پر مشرقی ڈونباس کے علاقے میں پسند کیا جاتا ہے۔  یہ کلب سوویت فٹ بال لیگ مقابلوں کے آغاز سے ہی اپنی تاریخ کھینچتا ہے اور یوکرین کے قدیم ترین کلبوں میں سے ایک ہے۔ یہ کلب شکتیور کی سوویت رضاکارانہ کھیلوں کی سوسائٹی کا رکن تھا، جس کے دیگر سوویت ٹیموں کے ساتھ کاراگندا ( قازقستان )، سولیگورسک ( بیلاروس ) کے ساتھ روابط تھے۔ سوویت دور کے آخر میں، 1961 اور 1962 میں لگاتار دو سال سوویت کپ جیتنے کے بعد، شختر کو سوویت ٹاپ لیگ کا ایک سخت مڈ ٹیبل کلب اور کپ مقابلے کا ماہر سمجھا جاتا تھا۔

حوالہ جات
---------

1. 1 2  "N12 - שחטאר זכתה באליפות הליגה האוקראינית"۔ 26 April 2022
2. 1 2  Still in exile, Shakhtar Donetsk picks new home, The Washington Post (30 January 2017)
3. 1 2  Shakhtar will spend the rest of the season at the Olimpiyskiy
4. 1 2  Poll: 40% of Ukrainians consider themselves football supporters, most against idea of CIS league, Interfax-Ukraine (27 August 2013)
**مقالہ** یا **تحریر**، عربی، اردو اور پشتو زبان کا لفظ ہے۔

مقالہ کے لغوی معنی بات اور گفتگو کے ہیں۔ اصطلاح میں کسی خاص موضوع پر علمی، تحقیقی، ادبی و اخلاقی انداز میں حقائق کے ساتھ درست تحریری اظہار کو مقالہ کہا جاتا ہے۔ مقالہ جات میں تحقیقی، تنقیدی، ادبی و اخلاقی نوعیت کی زبان استعمال ہوتی ہے۔

مقالے میں سنجیدہ اور عالمانہ بحث ہوتی ہے۔ یہ عام قارئین کے لیے نہیں بلکہ خاص لوگوں کے لیے لکھا جاتا ہے۔ مقالہ میں کسی بات کے ثبوت کے لیے باقاعدہ تحقیق کر کے درست حوالے دیے جاتے ہیں اور ان پر مدلل بحث کر کے نتیجہ اخذ کیا جاتا ہے۔ عام طور پر مقالہ جات عام مضامین سے تھوڑے یا زیادہ طویل ہوتے ہیں اور مقالہ کو مضمون بھی کہہ سکتے ہیں۔

مقالہ کو انگریزی میں ڈسیریٹیشن ( Dissertation )، تھیسز ( Thesis )، ایسسے ( Essay )، آرٹیکل ( Article )، ٹریٹائز ( Treatise )، مونوگراف ( Monograph ) بھی کہا جاتا ہے۔

زبان کو مختلف علامتوں اور رموز (تحریری نظام) کے ذریعے لکھنے کو تحریر کہتے ہیں۔ تحریر ایک مکتوب ہوتا ہے، جیسے ویکیپیڈیا میں ہزاروں تحریریں (articles) موجود ہیں وغیرہ۔ تحریر میں بہت سی اقسام مضمون یا مضمونی تحریر (subjective article)، سکول تحریر، بیانیہ تحریر وغیرہ شامل ہوتے ہیں۔
مچھ جیل 1928ء میں بنی۔ یہ تحصیل ’’مچھ‘‘ ضلع بولان میں کوئٹہ شہر سے تقریباً 52 کلومیٹر کے فاصلے پر سبی روڈ پر واقع ہے۔یہ جیل 1106 ایکڑ رقبہ پر بنی ہے۔ اس جیل میں دس بارک ہیں۔ ہر بارک میں 40 قیدیوں کے لیے جگہ مخصوص ہے۔ ہر بارک کے ساتھ چار ملحقہ واش روم اور باہر کھلی جگہ بھی ہے۔ صبح 9 بجے قیدیوں کو بارک سے نکالا جا تا ہے۔یہ عصر کی نماز تک اس کھلی جگہ میں بیٹھتے ہیں۔ مختلف قسم کے کھیل مثلاً کرکٹ، والی بال اور فٹ بال وغیرہ کھیلتے ہیں۔ اس کے علاوہ کئی قیدی انگوٹھیاں، چوڑیاں اور ہار بنانے میں مصروف ہو تے ہیں۔ یہ ہار، انگوٹھیاں اور چوڑیاں مہنگے داموں فروخت ہوتی ہیں۔ جیل کی سب سے بیرونی دیوار بم پروف ہے۔ اس کے بعد اندر والی دیوار بھی پختہ تعمیر کی گئی ہے جس پر بجلی کا تار بھی بچھا یا گیا ہے۔بجلی کے تار کے ساتھ اگر انسانی وجود کا کوئی بھی حصہ مس ہوجائے، تو کرنٹ کے ساتھ ساتھ الارم بھی بجتا ہے جس سے جیل کے عملے کو کسی قیدی کے بھاگنے یا کسی اور ایمر جنسی کا پتا چلتا ہے۔

پہاڑٰی علاقے کے محل وقوع کے حساب سے مچھ جیل کو کالا پانی جیل بھی کہا جاتا ہے۔

مرچی وارڈ
---------

جیل انتظامیہ کے مطابق یہ جیل میں موجود 10 بیرکوں میں سے ایک بیرک ہے جسے بیرک نمبر 9 کہا جاتا ہے۔ یہ بیرک اے، بی کلاس، ڈیتھ سیل اور پھانسی گھاٹ سے مختلف اندھیری کوٹھری نما ہوتی ہے جہاں لڑائی جھگڑے کرنے والے مشتعل قیدیوں کو تنہائی میں رکھا جاتا ہے۔

مذکورہ بیرک میں قیدی کو پانی ملتا ہے نہ ہی کھانا اور یہ حالات قیدی تب تک جھیلتا ہے جب تک وہ معافی نہ مانگ لے۔

معروف قیدی
----------

سینٹرل جیل مچھ میں بلوچ، پشتون ، سندھی اور کمیونسٹ رہنماؤں و کارکنوں کو رکھا جاتا رہا ہے۔اس جیل میں نواب اکبر خان بگٹی، نواب خیر بخش مری، سردار عطا اللہ مینگل، ہمارے قومی و انقلابی شاعر میر گُل خان نصیر، صادق عمرانی، معروف قوم پرست صحافی صدیق بلوچ، سوشلسٹوں میں کامریڈ سجاد ظہیر، شہید حمید بلوچ، کامریڈ حمیدہ گھانگھرو ، کامریڈ آصفہ رضوی اور پشتون رہنما خان عبدالصمد خان اچکزئی سمیت متعدد ناپسندیدہ افراد کو رکھا جا چکا ہے۔جبکہ صولت مرزا کو یہاں مئی 2015ء میں پھانسی بھی دی جا چکی ہے۔

مزید دیکھیے
-----------

* مرچی وارڈ
**رومیلی دھر** بھارت کی خاتون کرکٹ کھلاڑی ہیں ۔ رومیلی دھر کلکتہ، بھارت میں 09 دسمبر 1983 کو پیدا ہوئیں۔ انھوں نے ٹیسٹ کرکٹ اور ایک روزہ کرکٹ دونوں طرز کی کرکٹ کھیلی ہے، ٹی ٹوئنٹی کرکٹ نہیں کھیل سکیں۔ وہ دائیں ہاتھ سے بلے بازی کرتی ہیں اور میڈیم تیز گیند باز ہیں۔ انھوں نے بین الاقوامی سطح پر مجموعی طور پر 4 ٹیسٹ اور 78 ایک روزہ میچ کھیلے۔

### ایک روزہ کیریئر

رومیلی دھر نے پہلا بین الاقوامی ون ڈے میچ انگلینڈ کے خلاف سن 2003ء میں کھیلا۔ انھوں نے 19.61 کی اوسط سے کل 961 رنز بنائے جس میں سب سے زیادہ \*92 کا اسکور بھی شامل ہے۔ وہ 6 نصف سنچریاں کرنے میں کامیاب رہیں البتہ کوئی سنچری نہ بنا سکیں۔ انھوں نے کل 3015 گیندیں پھینکیں اور 63وکٹیں حاصل کیں۔ ان کی باؤلنگ کی اوسط 27.38 رہی ، وہ پانچ وکٹیں حاصل نہ کر سکیں۔رومیلی دھر 37 کیچ پکڑنے میں کامیاب رہیں۔ انھوں نے کم عمری میں گھر سے کرکٹ کھیلنا شروع کی اور ترقی کرتے کرتے اول درجہ اور بین الاقوامی کرکٹ کھیلنے میں کامیاب رہیں۔

### ٹیسٹ کیریئر

رومیلی دھر نے پہلا بین الاقوامی ٹیسٹ میچ انگلینڈ کے خلاف سن 2005ء میں کھیلا۔ انھوں نے کل 236 رنز بنائے جس میں سب سے زیادہ 57 کا اسکور بھی شامل ہے۔ ٹیسٹ کرکٹ میں ون ڈے کے برخلاف وہ ایک بھی کیچ نہ پکڑ سکیں جس کی وجہ کم میچ ہیں۔

حوالہ جات
---------

1. ↑  "رومیلی دھر"۔ cricinfo۔ 27 مارچ 2021  تحقق من التاريخ في: `|date=` (معاونت)
2. ↑  "ہندوستانی خواتین کرکٹ کھلاڑی"۔ کرک انفو۔ 25 مارچ 2021  تحقق من التاريخ في: `|date=` (معاونت)
3. ↑  "Indian Women's Cricket Team"۔ اسپورٹس کیڈا۔ 25 مارچ 2021  تحقق من التاريخ في: `|date=` (معاونت)
معرکہ تولوشہ (9 ذو الحجہ 102 ہجری / 9 جون 721ء) ایک جنگ تھی جو تولوس میں اموی خاندان کی فوج کے درمیان سام بن مالک الخولانی کی قیادت میں ہوئی تھی اور اس کی قیادت ڈیوک آف آقطانیہ کی افواج کے درمیان ہوئی تھی۔ اوڈو، ڈیوک آقطانی کی طرف سے اور امویوں کی شکست اور ان کے رہنما کے قتل کے ساتھ ختم ہوا۔

پس منظر
-------

پہلی صدی ہجری کے آخری عشرے میں، امویوں نے پیرینیوں کے پیچھے اپنی افواج کو آگے بڑھانے، سیپٹیمانیا کو الحاق کرنے اور اربون کو ایک ایسے اڈے کے طور پر لینے میں کامیابی حاصل کی جہاں سے مغربی یورپ میں پھیلنے کے لیے اپنی مہمات شروع کیں۔ تاہم، امویوں کو مقامی باسکی اور گیسکونز کی جانب سے پرتشدد مزاحمت کا سامنا کرنا پڑا۔ اموی خلیفہ عمر بن عبدالعزیز نے سنہ 100 ہجری میں السام بن مالک الخولانی کو اندلس کا حاکم مقرر کیا تھا۔ سنہ 102 ہجری میں السمحہ نے مشرقی یورپ پر حملہ کرنے اور اسے پھیلانے کے لیے ایک مہم تیار کی جس کی قیادت اس نے خود کی۔ اوڈو، ڈیوک آف ایکویٹائن نے امویوں کو پیچھے دھکیلنے کے لیے ایک فوج کو تربیت دی۔ دونوں فوجیں 9 ذو الحجہ 102 ہجری / 9 جون 721 عیسوی کو تولوس کے قریب آمنے سامنے ہوئیں اور ایک عظیم جنگ ہوئی جس کا اختتام ڈیوک اوڈو کی فتح اور السمح ابن مالک الخولانی کے قتل پر ہوا۔
میر بالاچ مری بلوچستان کے سابق رکنِ اسمبلی۔ قومی پرست رہنما۔ کالعدم تنظیم بلوچ لبریشن آرمی کے سرگرم رکن۔

ابتدائی زندگی
-------------

کوئٹہ میں 17 جنوری 1965ء کو پیدا ہونے والے اس مری سپوت نے کوئٹہ کے گرامر اسکول میں ابتدائی تعلیم کے بعد روس میں ماسکو سے سول انجینئری کی ڈگری حاصل کی اور پھر کئی برسوں تک لندن میں قیام کیا۔

سیاست
-----

تعلق ایک سردار سیاسی خاندان سے رہا۔ ان کے والد نواب خیر بخش مری یا ’گوں گا بابا‘ جو ساری زندگی اپنے قوم پرست اور سوشلسٹ نظریات پر ڈٹے رہے۔ سن دو ہزار میں جنرل مشرف کے زیر سایہ ہونے والے انتخابات میں لندن سے ہی کاغذات نامزدگی جمع کرائے اور صوبائی الیکشن میں منتخب ہونے کے بعد حلف لینے کے لیے کوئٹہ واپس پہنچا۔ اسمبلی میں حلف لیتے وقت پاکستان سے وفاداری کی بجائے بلوچستان سے وفاداری کا نعرہ بلند کیا تو ایوان میں بڑی ہلچل مچی۔ حلف اٹھانے کے بعد انھیں حکومتی حلقوں سے قاف لیگ میں شامل ہونے اور وزارتوں کی پیشکشیں بھی ہوئیں لیکن انھوں نے انکار کر دیا جس کے بعد ان کے خلاف کئی پرانے مقدمات کو تازہ کرنے کی کوشش شروع ہوئی اور وہ زیر زمین چلے گئے۔

نواب اکبر بگٹی
--------------

اگست 2006ء میں مری علاقے میں نواب اکبر بگٹی کی ہلاکت کے وقت بھی اس غار میں بالاچ مری ان کے ساتھ موجود تھے۔ ان کے بھائی گزن کے مطابق نواب بگٹی کے خلاف پاکستانی فوج کے آپریشن سے پندرہ منٹ پہلے نواب صاحب نے انھیں اور اپنے پوتے براہمداغ بگٹی کو وہاں سے جانے کے لیے کہا لیکن انھوں نے اپنے مہمان کو چھوڑ جانے سے انکار کیا جس پر نواب بگٹی نے زبردستی انھوں وہاں سے بھیجا۔

ہلاکت
-----

بالاچ مری پچھلے کئی برسوں سے قبائلی معاملات کے ساتھ ساتھ بلوچ مزاحمتی تحریک کے اہم ترین رہنماؤں میں تصور کیے جاتے رہے اور حکومت پاکستان کو مطلوب بھی رہے۔ بالاچ مری پاک افغان سرحد کے قریب بلوچستان کے علاقہ نوشکی کے قریب سر لچ کے مقام پر سیکیورٹی فورسز کے ساتھ ایک جھڑپ میں ہلاک ہوئے ہیں۔ سرکاری سطح پر اس واقعہ کے بارے میں لاعلمی کا اظہار کیا گیا۔ لیکن ان کے گھر کی طرف سے اس کی تصدیق کی گئی۔ فوجی ذرائع نے خیال ظاہر کیا ہے کہ بالاچ کی موت دو قبائلی دھڑوں کے باہمی عناد کا نتیجہ ہو سکتی ہے۔

حوالہ جات
---------

1. ↑  
bbc 23 نومبر 2007ء، "بالاچ ہلاکت:’باہمی عناد کا شاخسانہ"
**الملک الاشرف سيف الدين ابو النصر اينال الاعلیٰ الزھری عن ناصری الجرود** (جن کو **سیف** **الدین اينال** کہا جاتا ہے) (ولادت:1381ء - وفات:26 فروری 1461ء) مصر کے 13 واں برجی مملوک سلطان تھے، جنھوں نے 1453ء–1461ء کے درمیان حکمرانی کی۔

ابتدائی زندگی اور کیریئر
------------------------

سيف الدين اينال 1381ء میں قاہرہ میں چیرکاسیا تاجر کے ہاں پیدا ہوئے تھے۔    ان کو اصل میں ایک تاجر *علاءالدین* نے خریدا تھا، جس نے ان کو "*الاعلیٰ* "نسبت عطا کیا تھا۔ اس کے بعد 1397ء میں *علاءالدین نے* سيف الدين اينال کو برجی مملوک کے بانی سیف الدین برقوق کے ہاتھوں بیچ دیا، اس وجہ سے سيف الدين اينال کی دوسری نسبت الزھری ملی۔ سيف الدين اينال نے سیف الدین برقوق کے ساتھ اپنی خدمات کے دوران فوجی تربیت حاصل کی۔

سیف الدین برقوق کی موت کے بعد، سلطان ناصر فراج نے *سيف الدين اينال* *کو آزاد کروایا* اور اسے اپنی *ذاتی* مصاحبوںمیں شامل کیا۔  *سيف الدين اينال کو* اس طرح اضافی *نسبت* "الناصری" حاصل کیا۔ ا*سيف الدين اينال کو* داڑھی کم ہونے کی وجہ سے "الجرود" نسبت حاصل کیا۔ 1421ء میں *الفراج* نے *سيف الدين اينال کو* *جمدار* کا درجہ دیا۔ 1421ء میں *سلطان* احمد بن شیخ *کے تحت انھیں* دس *مملوک* کا *امیر* بنا دیا گیا۔ بعد میں، 1422ء میں، *سيف الدين اينال* کو سلطان بارسبے کے ذریعہ ڈرم کے *امیر* کے عہدے پر ترقی دے دی گئی۔

حکومت
-----

### جانشینی اور موت

1460ء میں قاہرہ میں ایک طاعون پھیل گیا، جس کے نتیجے میں اس طاعون کی وجہ سے مصر کے ہزاروں باشندے ہلاک ہو گئے، جن میں تقریباً 1،400 شاہی *مملوک کے خاندان کے لوگ* شامل تھے۔  سيف الدين اينال اور ان کی کونسل نے بڑی تعداد میں *چوروں کو اکٹھا* کیا اور سن 1461ء کے وسط میں سلطان سيف الدين خوشخدم کے عروج تک بڑی حد تک ان پر قید رہا۔ 

سيف الدين اينال 3 فروری 1461ء کو بیمار گیا۔ اس کے بعد ، سيف الدين اينال نے اپنے خلیفہ المستجید اور قانونی علما کو طلب کیا اور ان سے اپنی وصیت کی کہ المويد شہاب الدين احمد، اس کا سب سے بڑا بیٹا اور امیر الحجاج ("مکہ مکرمہ زیارت کے کمانڈر") اس کی جانشینی کرے۔ اس کے نتیجے میں، سيف الدين اينال نے سلطانی کو ترک کر دیا اور 25 فروری کو احمد کو سلطان قرار دیا گیا۔ 26 فروری کو سيف الدين اينال سات سال گیارہ ماہ کی حکمرانی کے بعد 80 سال کی عمر میں ان کا انتقال ہوا۔

حوالہ جات
---------

1. 1 2  Sharon, 2009, p. 162
2. 1 2  Natho, 2010, p. 214
3. ↑  Van Donzel, 1994, p. 170
4. ↑  Natho, 2010, p. 216
5. ↑  Hawting, 2007, p. 128.
6. ↑  Muir, 1896, pp. 161–162.
7. ↑  Raymond, 2000, p. 166
8. ↑  Muir, 1896, pp. 161–162.
9. ↑  Muir, 1896, pp. 161–162.
10. ↑  Natho, 2010, p. 216

کتابیات
-------

* G.R. Hawting (2007)۔ Muslims, Mongols and Crusaders۔ Routledge۔ ISBN 978-0415450966
* Amalia Levanoni (1995)۔ A Turning Point in Mamluk History: The Third Reign of Al-Nāṣir Muḥammad Ibn Qalāwūn (1310–1341)۔ BRILL۔ ISBN 9004101829
* W. Muir (1896)۔ The Mameluke; or, Slave dynasty of Egypt, 1260–1517, A. D.۔ Smith, and Elder۔ Othman Inal Sultan.
* Kadir I. Natho (2010)۔ Circassian History۔ Xlibris Corporation۔ ISBN 978-1441523884
* A. Raymond (2000)۔ Cairo۔ Harvard University Press۔ ISBN 0674003160۔ Uthman Inal Sultan.
* M. Sharon (2009)۔ Handbook of Oriental Studies: Handbuch der Orientalistik. The Near and Middle East. Corpus Inscriptionum Arabicarum Palaestinae (CIAP)۔ BRILL۔ ISBN 978-90-04-17085-8
* E.J. Van Donzel (1994)۔ Islamic Desk Reference۔ BRILL۔ ISBN 9004097384۔ Aynal 1381.
**سردار محمد جمال خان لغاری** ، ایک پاکستانی سیاست دان ہیں جو مئی 2013 سے مئی 2018 تک پنجاب کی صوبائی اسمبلی کے رکن رہے اور وہ پاکستان کے سابق صدر فاروق لغاری کے بیٹے ہیں۔

ابتدائی زندگی اور خاندان
------------------------

سردار محمد جمال خان لغاری 10 مارچ 1966 کو پیدا ہوئے۔  وہ پاکستان کے سابق صدر فاروق لغاری کے بیٹے ہیں۔ ان کے دادا محمد خان لغاری اور پردادا جن کے نام سے ان کا نام لیا گیا ہے، دونوں برطانوی حکومت میں وزیر رہ چکے ہیں۔ جمال لغاری کا آبائی گاؤں چھوٹی زریں پنجاب کے ضلع ڈیرہ غازی خان میں ہے۔ لغاری علاقے کا ایک بڑا زمیندار ہے اور تقریباً 2500 ایکڑ اراضی کا مالک ہے۔ اپنے والد کی وفات کے بعد، جمال خان لغاری کو اکتوبر 2010 میں لغاری قبیلے کے 27ویں سردار کا تاج پہنایا گیا۔

سیاسی کیریئر
------------

سردار محمد جمال خان لغاری 2013 کے پاکستانی عام انتخابات میں حلقہ پی پی-245 (ڈیرہ غازی خان-VI) سے آزاد امیدوار کے طور پر پنجاب کی صوبائی اسمبلی کے لیے منتخب ہوئے تھے۔ انھوں نے مئی 2013 میں پاکستان مسلم لیگ (ن) میں شمولیت اختیار کی ۔ جمال لغاری اور ان کے بھائی اویس لغاری نے 18 دسمبر 2011 کو مسلم لیگ ق کے دیگر 28 رہنماؤں کے ساتھ پاکستان تحریک انصاف میں شمولیت اختیار کی۔

حوالہ جات
---------

1. 1 2  "Punjab Assembly"۔ www.pap.gov.pk۔ اخذ شدہ بتاریخ 15 جنوری 2018
2. ↑  "Leghari tribe 'crowns' its 27th chief"۔ 24 October 2010
3. ↑  "PTI gets boost as 30 influential politicians join party"۔ Pakistantoday.com.pk۔ اخذ شدہ بتاریخ 30 جولا‎ئی 2018

| * د
* ب
* ت
 پاکستان میں انتخابات اور استصواب عامہ |
| --- |
| عام انتخابات | 

|  |  |
| --- | --- |
| (برطانوی دور حکومت) | 1920ء¹ - 1923ء¹ - 1926ء¹ - 1930ء¹ - 1934ء¹ - 1937ء¹ - 1945ء¹ |

|  |  |
| --- | --- |
| ( قیام پاکستان) | 1970ء - 1977ء - 1985ء - 1988ء - 1990ء - 1993ء - 1997ء - 2002ء - 2008ء - 2013ء - 2018ء - **2024ء** |

 |
| ایوان بالا کے انتخابات | 2006ء - 2009ء - 2012ء -*2015* |
| علاقائی انتخابات | 1951ء - 1953ء - 1954ء |
| استصواب عامہ | 1960ء - 1984ء - 2002ء |
| ¹ برطانوی ہندوستان کے حصے کے طور پر |
**جمشید خداداد (جینی) ایرانی۔** (پیدائش: 18 اگست 1923ء) | (وفات: 25 فروری 1982ء) ایک کرکٹ کھلاڑی تھا جس نے ٹیسٹ کرکٹ میں بطور وکٹ کیپر ہندوستان کی نمائندگی کی۔

### ابتدائی زندگی اور کیریئر

ایرانی کراچی (موجودہ پاکستان ، برطانوی ہندوستان کے صوبہ سندھ میں) میں پیدا ہوئے تھے اور انھوں نے 1937ء میں 14 سال کی عمر میں فرسٹ کلاس کرکٹ میں اپنا آغاز کیا، وہ اسکول میں ہی سندھ کے لیے کھیل رہے تھے۔ انھوں نے اپنے صرف دو ٹیسٹ میچ آسٹریلیا کے خلاف 1947/48 ءمیں کھیلے۔ سڈنی میں آسٹریلیائی الیون کے خلاف میچ میں، اس نے نمبر 11 پر بیٹنگ کرتے ہوئے 43 رنز بنائے اور گوگومل کشن چند کے ساتھ 97 رنز جوڑے تاہم وہ پہلے ہندوستانی وکٹ کیپر تھے جنھوں نے ڈیبیو پر بطخ سکور کیا (2002ء میں اجے راترا تک واحد) اور دو میچوں کے بعد کھوکھن سین نے ان کی جگہ لی۔ سین 5 سال تک ہندوستان کے وکٹ کیپر رہے اور ایرانی پھر کبھی ہندوستان کے لیے نہیں کھیلے۔ اس نے کراچی کے بائی وبھاجی سوپراتی والا ہائی اسکول اور ڈی جے سندھ کالج میں تعلیم حاصل کی اور بمبئی یونیورسٹی کے لیے بھی کھیلا۔ وہ حبیب بینک میں کام کرتا تھا۔ ان کا انتقال اپنے آبائی شہر کراچی میں اس وقت تک پاکستان میں ہوا۔

### انتقال

ان کا انتقال 25 فروری 1982ء کو کراچی، سندھ، پاکستان میں 58 سال کی عمر میں ہوا۔

مزید دیکھیے
-----------

* کرکٹ
* ٹیسٹ کرکٹ
* بھارت قومی کرکٹ ٹیم
* بھارت کے ٹیسٹ کرکٹ کھلاڑیوں کی فہرست

حوالہ جات
---------